gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
ડોલરે ૭૦ની સપાટી તોડી...! 'ચૌરાહે પર લૂંટતા ચીર'વાળી અટલજીની કવિતા યાદ કરો - Sandesh
August 20, 2018 | 2:35 am IST
સ્વાતંત્ર્ય દિન,  ડોલરની કિંમત ૭૦ રૂપિયા અને અટલજીની અલવિદા..! વીતેલા સપ્તાહની ત્રણ મહત્ત્વની ઘટનાઓ..! જ્યારે ભારત સ્વતંત્ર થયું ત્યારે એક ડોલરની કિંમત ૧ રૂપિયો હતી. માનીએ કે ત્યારે આપણે માંડ આઝાદ થયા હતા.. સાલ ૧૯૫૧માં જ્યારે આપણી પ્રથમ પંચવર્ષીય યોજના જાહેર થઈ ત્યારથી આપણી ઇકોનોમીને ગ્લોબલ માર્કેટ સાથે સરખાવીએ તો પણ ડોલરનો ભાવ ૪.૭૬ રૂપિયા હતો. આઝાદીના સાત દાયકા બાદ આપણી કરન્સી ડોલર સામે ૭૦ રૂપિયાની સપાટી તોડી ચૂકી છે..! ખરેખર આ સમયે અટલજીની જ એક કવિતા યાદ આવી જાય છે..! ‘ચૌરાહે પર લૂંટતા ચીર… પ્યાદે સે પીટ ગયા વજીર..!’ આ કવિતાની એક કડીમાં વાજપેયીજીએ પૂછયું છે પતા નહીં રાહ કૌન સી જાઉં મૈં…?! આજે દેશના ઇમ્પોર્ટરો, વિદેશમાં સંતાનોને ભણાવતા પેરન્ટ્સ, ફોરેક્સ પ્લાનરો અને ઇકોનોમિક ડેવલપમેન્ટના ઝંડા લઈને ફરતા લોકો પણ આ જ સવાલમાં ગૂંચવાયેલા છે.
હજુ દોઢ મહિના પહેલાં જુલાઈ મહિનાના પ્રારંભે જ્યારે રૂપિયો ૬૯ થયો ત્યારે જ લખ્યું હતું કે થોડી ચૂક થશે તો ૭૦ની સપાટી તોડશે. વિદેશી ઇકોનોમિસ્ટો અને ફાઇનાન્શિયલ ઔટાઇમ્સ જેવા અખબારોએ પણ અગાઉથી કહી દીધું હતું કે, અમેરિકા-ચાઇના ટ્રેડ વોરની એક અસર ભારતીય કરન્સીની વેલ્યૂએશન પર થઈ છે. મતલબ કે રૂપિયાની હાલત નબળી થઇ શકે છે, કારણ કે અમેરિકા ભારતીય નિકાસકારો માટેનું ટોપ ડેસ્ટિનેશન છે. જ્યારે ટ્રેડ સરપ્લસ ૩૦ અબજ ડોલર જેટલી છે. હવે જો અમેરિકા ઈરાન પર પ્રતિબંધમાં છૂટછાટ ન આપે તો ભારતની હાલત ખરાબ થઈ શકે છે,  કારણ કે ભારત પોતાની ક્રૂડતેલની કુલ આયાતમાંથી ૧૧ ટકા જેટલી આયાત ઈરાનથી કરે છે.તેથી ભારતને ક્રૂડતેલ બીજેથી લેવું પડે જેના કારણે ડોલર સામે રૂપિયો વધુ નબળો પડી શકે છે, કારણ કે ભારત ઇરાનમાંથી ક્રૂડતેલ ખરીદે તેનું પેમેન્ટ રૂપિયામાં પણ કરી શકે છે, પરંતુ જો ઇરાન પાસેથી ક્રૂડતેલ ખરીદી ન શકાય અને વૈશ્વિક બજારમાંથી ડોલરમાં ખરીદવું પડે તો દેશ પાસે રહેલા ડોલર ઓછા થવાના જ છે, જે ડોલર સામે રૂપિયાને વધુ નબળો કરે. ગણિતનું આ કોસ્ટક ગોરા લોકો જૂન મહિનામાં માંડી ચૂક્યા હતા. જ્યારે દેશના કુલ ક્રૂડતેલની વપરાશમાં ૮૦ ટકા હિસ્સો આયાત થતો હોય ત્યારે આ ભાવવધારો ફુગાવો વધારે તે નિશ્ચિત છે. જે લોનના વ્યાજ દર વધારવા માટે આરબીઆઈને મજબૂર કરી શકે છે.
અત્રે ઉલ્લેખનીય છે કે, ક્રૂડતેલની કિંમત એક ડોલર વધે કે રૂપિયો ડોલર સામે એક રૂપિયો નબળો પડે તો દેશની તિજોરી પર ૮૦૦ કરોડ રૂપિયાનો નવો બોજ આવે છે. આંકડા બોલે છે કે, સાલ ૨૦૧૮માં રૂપિયો ડોલર સામે ૯ ટકા જેટલો નબળો પડયો છે. જેનો સીધો બોજ આમ જનતા પર જ આવવાનો છે.
સાલ ૨૦૧૮-૧૯માં ભારત ક્રૂડતેલ, ખાદ્યતેલ, ઇલેક્ટ્રોનિક્સ, સોનું તથા અન્ય લક્ઝરી આઇટમોથી માંડીને ચાઇનીઝ રમકડાંની મળીને કુલ ભારત ૬૦૦ અબજ ડોલરની આયાત કરે છે તેવો અંદાજ છે જે ગત સાલ ૫૬૫ અબજ ડોલરની હતી. હવે જો રૂપિયો ૧૦ ટકા નબળો પડે તો દેશની તિજોરી પર ૧૦ ટકા બોજ તો આમ જ વધી જવાનો છે. અત્રે એ પણ યાદ રહે કે જુલાઈ મહિનો સતત નવમો મહિનો હતો જેમાં દેશમાં ફુગાવાનો દર આરબીઆઈના ચાર ટકાના લક્ષ્યાંક કરતા વધારે રહ્યો છે.
આ ઉપરાંત ગત સપ્તાહે ટર્કીશ કરન્સી લીરાની હાલત ખરાબ થઈ તેના કારણે પણ વૈશ્વિક બજારમાં ડોલર મજબૂત થયો છે. એક કારણ એવું પણ મનાય છે કે, કદાચ ટર્કીમાં કરન્સી ક્રાઈસિસ થઈ શકે છે. જે ટર્કીની ઈકોનોમીને ખતમ કરી શકે જેની અસર વૈશ્વિક બજાર પર પણ પડી શકે.
સામાન્ય રીતે રૂપિયો નબળો થાય તેની સૌથી વિપરીત અસર મધ્યમ વર્ગીય શહેરી જનતાને થતી હોય છે. એપ્રિલ, ૨૦૧૮માં ભારત સરકાર પાસે ૪૨૬ અબજ ડોલર ફોરેક્સ  રિઝર્વ હતું જે ૧૦મી ઓગસ્ટે ઘટીને ૪૦૦.૮૮ અબજ ડોલરે પહોંચી ગયું હોવાનું આરબીઆઈના સત્તાવાર આંકડા બોલે છે. એમાંયે ઓગસ્ટ મહિનાના એક સપ્તાહમાં આરબીઆઈએ પરિસ્થિતિ કંટ્રોલ કરવા માટે ૧.૮૨૨ અબજ ડોલર બજારમાં વેચ્યા હોવા છતાં આ હાલત થઈ છે.
ખેર આ હાલતમાં એક્સ્પોર્ટરો, વિદેશમાં પ્રોપર્ટી ધરાવનારાઓ, વિદેશી યાત્રીઓથી ઊભરાતા યાત્રાધામો, મેડિકો ટૂરિઝમ માટે વિદેશીઓને ભારત આકર્ષતી કંપનીઓ અને વિદેશથી ડોલર ભારત ટ્રાન્સફર કરનારાઓને ચાંદી થશે એ વાત પણ નક્કી છે. આમ છતાં રૂપિયો માંદો પડવો એ એકંદરે દેશ માટે નુકસાનીનો વેપાર છે, એ નક્કી છે. અટલજી તો કવિતામાં જ કહી ગયા છે…
દો દિન મિલે ઉધાર મેં.. ઘાટોં કે વ્યાપાર મેં.. ક્ષણ ક્ષણ કા હિસાબ લૂં.. યા નિધિ શેષ લૂંટાઉં મૈં..! હવે હિસાબ નવી પેઢીએ રાખવાનો છે જેથી દેશનો ‘વિકાસ’ થાય..!
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
પાકિસ્તાનનો પૂર્વ ખેલાડી ભડકયો, કહ્યું- ભારત અમને બહાર કરવાની શરારત કરશેની સાથે કર્યો મોટો દાવો
સરકારી કર્મચારીઓ માટે રાહતના સમાચાર, ડેપ્યૂટી CM નીતિન પટેલે કરી મોટી જાહેરાત
મોદીને મળી એન્જેલા મર્કેલે આપી વિચિત્ર પ્રતિક્રિયા, ઉભા-ઉભા ધ્રૂજવા લાગ્યા
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
બોલિવૂડ છોડવા પર ટ્રોલ થઈ જાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
એરપોર્ટ પર દેખાયો અનન્યાનો અનોખો અંદાજ, જોઇ તમારું દિલ પણ થઇ જશે ખુશ
મેનેજરને ફીડરથી દૂધ પીવડાઇ રહી છે કેટરીના કૈફ, તસવીરો આવી સામે
યુવરાજની રિટાયરમેન્ટ પાર્ટીમાં સ્ટાર્સનો જમાવડો, નીતા અંબાણી સહિત આ લોકો પહોંચ્યા
Video: સલમાન ખાને આપ્યું પાણી તો વિફર્યા ‘બજરંગી ભાઈજાન’, આપી એવી પ્રતિક્રિયા કે…
હરિયાણવી ડાન્સર સપના ચૌધરીને ડાન્સમાં ટક્કર આપે છે તેની માતા, Video વાયરલ
આ વ્યક્તિના વાંજિત્રના સૂરમાં છે સુપર પાવર, શ્રીકૃષ્ણની જેમ દોડતી આવે છે ગાયો, જુઓ Video
આ નાનકડી બાળકીને સાંભળી તમને થશે માન, ટેલેન્ટ જોઈ કહી ઉઠશો અરે ભાઈ વાહ!, Video
જાહેર માર્ગ પર એક વ્યક્તિએ કરી એવી કળા કે જોનારા રહી ગયા દંગ, જુઓ Video